Rijeka, 20. veljače 2020.g.

**NAJAVA DOGAĐANJA I POZIV ZA MEDIJE**

***ŠKOLOM ZNANJA I VJEŠTINA* U PETAK ZAPOČINJE FESTIVAL SUSJEDSTVA MATULJI**

**EUROPSKE PRIJESTOLNICE KULTURE POD NAZIVOM *ZVONA SU SPONA***

**U petak, 21. veljače u Zvončarskoj muzejskoj zbirci u Rukavcu** (Rukavac 60, Matulji) **od 18 do 24 sata,** kao predprogram festivala ***Zvona su spona*, susjedstva Matulji Europske prijestolnice kulture,** održavat će seprogram ***Škola znanja i vještina***.

U ***Školi znanja i vještina*** bit će dostupan **uvid u ona znanja potrebna za mobilizaciju zajednice, kako se to za vrijeme pusta na području Općine Matulji događa iz godine u godinu, a i uvid u alate kojima se stvara atmosfera.** Tradicijom se smatra ono znanje koje se kroz godine skupljalo na ovim područjima, a koje je potrebno osvijestiti. Zbog toga je ***Škola znanja i vještina*** osmišljena kao edukativna platforma tj. svojevrsna 'učionica' iz područja primijenjenih umjetnosti, scenografije, lutkarstva, ali i kulturnog menadžementa, inspirirana tradicijom i samom zajednicom koja živi na prostoru Općine Matulji.

Program *Škole znanja i vještina* počinje **multimedijalnim performansom** *Rog, tanac šumskeh duhi i zvonci*, a nastavlja se raznorodnim sadržajem kroz koji će **posjetitelji svih generacija, bez prethodne najave, biti vođeni i moći sudjelovati, istraživati i kreativno stvarati**.   
Posjetitelje očekuju **glazbeni programi** *Črni i beli piski kod živjenje i meh*, *Kad zasope trještinka* te program *manjinske zajednice – Rusina i Ukrajinaca*. Tu su i **folklorni programi** *Tanac po nekadajnu* i *Zatancajmo zakantajmo kako su nas vadili*, izložbe *Zvončar u fokusu*, *Zvončari kroz pinel* i *Češko hrvatska zemja kroz ruke umjetnika keramike*, **eno-gastro programi** *Jarbola - vino zvonejskeh njiv*, *Nekadajna pusna umjetnost na pijate* i *Kako se zlati belica, kako teče medica*, **prezentacija** *Zvončarska tradicija kroz besedu zvončari* te **niz majstorskih radionica**: *Prsti ki vrte rožice od karti*, *Češka i hrvatska bukaleta za zibrat po gušte*, *Stoljetni glas batića kada se delaju zvonci*, *Novi život stareh materijali*, *Maškare ča moru maškare*, *Ti neznaš da san naćas va maškarah bil* te **majstorska radionica i otvaranje škole pojki po starinski** *Još je vavek lepa naša stara pojka.*

Cjelokupno događanje završit će zajedničkom **plesnom radionicom** *Tanac ki more i nemore*.

**Ulaz je slobodan i svi su dobrodošli!**

*Zvona su spona* festival je susjedstva Matulji Europske prijestolnice kulture, koji će se održavati od 21. do 25 veljače 2020.g., a u kojem sudjeluju dvadeset i dva mjesna odbora Općine Matulji i udruge Općine Matulji te **10 zvončarskih grupa s UNESCO-ve liste nematerijalne kulturne baštine svijeta.**

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42